turjo4nis/wikipedia-bn-dump-20250701 huggingface dataset:
মেগুমো ইয়োশিদা

মেগুমো ইয়োশিদা (; জন্ম: ২ জুলাই ১৯৯৫) হলেন একজন জাপানি সমলয় সাঁতারু, যিনি জাপানের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

ইয়োশিদা জাপানের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
মেগুমো ইয়োশিদা ১৯৯৫ সালের ২রা জুলাই তারিখে জাপানের নাগোইয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
ইয়োশিদা জাপানের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি মোয়ে হিগা, মোয়েকা কিজিমা, উতা কোবাইয়াশি, তোমোকা সাতো, আয়ানো শিমাদা, আমি ওয়াদা এবং মাশিরো ইয়াসুনাগার সাথে জাপানের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৮৮০.৬৮৪১ পয়েন্ট অর্জন করে ৫ম স্থান অধিকার করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৮৪.৯০১৭, ৩৪৩.০২৯১ এবং ২৫২.৭৫৩৩ পয়েন্ট পেয়েছিলেন।

তথ্যসূত্র

বহিঃসংযোগ
 

১৯৯৫-এ জন্ম
জীবিত ব্যক্তি
জাপানি মহিলা সাঁতারু
জাপানি সমলয় সাঁতারু
জাপানের অলিম্পিক সমলয় সাঁতারু
২০২৪ গ্রীষ্মকালীন অলিম্পিকের সমলয় সাঁতারু
২০২০ গ্রীষ্মকালীন অলিম্পিকের সমলয় সাঁতারু
২০২২ এশিয়ান গেমসের পদক বিজয়ী
২০১৮ এশিয়ান গেমসের পদক বিজয়ী
সমলয় সাঁতারে এশিয়ান গেমস পদক বিজয়ী
২০২২ এশিয়ান গেমসের সমলয় সাঁতারু
২০১৮ এশিয়ান গেমসের সমলয় সাঁতারু
সমলয় সাঁতারে বিশ্ব সাঁতার প্রতিযোগিতার পদক বিজয়ী
২০২৩ বিশ্ব সাঁতার প্রতিযোগিতার সমলয় সাঁতারু
২০২২ বিশ্ব সাঁতার প্রতিযোগিতার সমলয় সাঁতারু
নপুংসক

নপুংসক () হলো পুরুষত্ব ও নারীত্ব উভয় বৈশিষ্ট্যের অধিকারী। জৈবিক লিঙ্গ বা লিঙ্গ অভিব্যক্তির ক্ষেত্রে নপুংসক প্রকাশ করা যেতে পারে।

নপুংসক মিশ্র জৈবিক যৌন বৈশিষ্ট্যকে বোঝানোর পাশাপাশি উভয় লিঙ্গের সম্পূর্ণরূপে বিকশিত যৌন অঙ্গগুলির সাথে উভয় লিঙ্গের বৈশিষ্ট্যগুলি স্পষ্টভাবে একক ব্যক্তির মধ্যে প্রকাশ করে। এটি আন্তঃলিঙ্গের জনগোষ্ঠীকেও বোঝায়, যারা জন্মগত বৈচিত্র নিয়ে জন্মগ্রহণ করে, এবং যেকারণে জন্মের সময় তাদের লিঙ্গ নির্ধারণকে জটিল করে তোলে, কিন্তু উভয় লিঙ্গের সম্পূর্ণরূপে বিকশিত যৌন অঙ্গ থাকে না।

তথ্যসূত্র

বহিঃসংযোগ 

 

মানব চেহারা
বেশভূষাশৈলীর নন্দনতত্ত্ব
সমাজে আন্তঃলিঙ্গ
চাঁপাইনবাবগঞ্জ জেলার কলেজের তালিকা

চাঁপাইনবাবগঞ্জ জেলার মোট জনসংখ্যা ১৮,৩৫,৫২৮ জন। মোট সাক্ষরতার হার শতকরা ৭১.১৫। পুরুষের জনসংখ্যা ৮,৮৭,১৭৬ এবং সাক্ষরতার হার শতকরা ৬৯.৯২। নারীদের জনসংখ্যা ৯,৪৮,২৮২ এবং সাক্ষরতার হার শতকরা ৭২.২৮।

সরকারি কলেজ 

চাঁপাইনবাবগঞ্জ জেলায় ৭টি সরকারি কলেজ রয়েছে।

গোমস্তাপুর উপজেলা

সরকারি কলেজ 

গোমস্তাপুর উপজেলায় একটি সরকারি কলেজ রয়েছে।

এমপিওভুক্ত কলেজ

চাঁপাইনবাবগঞ্জ সদর উপজেলা

সরকারি কলেজ 

চাঁপাইনবাবগঞ্জ সদর উপজেলায় ৩টি সরকারি কলেজ রয়েছে।

এমপিওভুক্ত কলেজ

নাচোল উপজেলা

সরকারি কলেজ 

নাচোল উপজেলায় একটি সরকারি কলেজ রয়েছে।

এমপিওভুক্ত কলেজ

ভোলাহাট উপজেলা

সরকারি কলেজ 

ভোলাহাট উপজেলায় একটি সরকারি কলেজ রয়েছে।

এমপিওভুক্ত কলেজ

শিবগঞ্জ উপজেলা

সরকারি কলেজ 

শিবগঞ্জ উপজেলায় একটি সরকারি কলেজ রয়েছে।

এমপিওভুক্ত কলেজ

তথ্যসূত্র

বহিঃসংযোগ
বিগ বস ১৮

বিগ বস ১৮ (যা বিগ বস: টাইম কা তাণ্ডব নামেও পরিচিত) হলো ভারতীয় হিন্দি ভাষার আপাতবাস্তব টেলিভিশন অনুষ্ঠান বিগ বসের অষ্টাদশ আসর। এটি ২০২৪ সালের ৬ই অক্টোবর তারিখ থেকে কালার্স টিভি এবং জিও সিনেমাতে সম্প্রচার হবে। সালমান খান পঞ্চদশবারের মতো অনুষ্ঠানটি সঞ্চালনা করবেন।

নির্মাণ

প্রতিযোগী নির্বাচন
২৯শে সেপ্টেম্বর তারিখে অনুষ্ঠিত খাতরোঁ কে খিলাড়ী ১৪-এর ফাইনালে, নিয়া শর্মাকে এই আসরের প্রথম নিশ্চিত প্রতিযোগী হিসেবে ঘোষণা করা হয়েছিল। ৩রা অক্টোবর তারিখে প্রতিযোগী হিসাবে শিল্পা শিরোদকর এবং শেহজাদা ধামির প্রথম ঝলক সামাজিক যোগাযোগ মাধ্যমে প্রকাশিত হয়েছিল। ৪ঠা অক্টোবর তারিখে চাহত পান্ডে এবং ভিভিয়ন ডীসেনা সমন্বিত প্রথম ঝলক প্রকাশিত হয়েছিল।
ইশা সিং,অবিনাশ মিশ্র,চুম দাৰাং,নায়রা বন্দ্যোপাধ্যায়,শ্রুতিকা অর্জুন,রজত দালাল,করণ বীর মেহরা,মুসকান বামনে,গুণরতন সাদাবর্তে,সারা আরফিন খান,আরফিন খান,হেমা শর্মা,এলিস কৌশিক প্রতিযোগী হিসেবে বিগ বস ১৮ শুরু করে।

ধারণা
এই আসরের ধারণা হলো "অতীত, বর্তমান এবং ভবিষ্যত"। এই বছর বিগ বস প্রতিটি প্রতিযোগীর ভবিষ্যত দেখবে এবং ভবিষ্যদ্বাণী করবে।

চোখের লোগো
চোখের লোগোতে রোমান সংখ্যায় লেখা ঘন্টার সাথে ঘড়ির বৃত্তে একটি মানব চোখ রয়েছে।

মুক্তি
২০২৪ সালের ১৬ই সেপ্টেম্বর তারিখে এই আসরের প্রথম ঝলক মুক্তি পায়, যেখানে সালমান খান কণ্ঠ দিয়ে এই আসরের ধারণা ঘোষণা করেন। ২৩শে সেপ্টেম্বর তারিখে দ্বিতীয় ঝলক বের হয়, যেখানে সালমান খান এই আসর শুরুর তারিখ ঘোষণা করেন।

তথ্যসূত্র

বিগ বসের (হিন্দি টিভি ধারাবাহিক) মৌসুম
কালার্স টিভির মৌলিক অনুষ্ঠান
চামেলী রামচন্দ্রন

চামেলী রামচন্দ্রন বিবাহের পূর্বে নাম 'তান ইউয়ান চামেলী' (জন্ম- ৫ আগস্ট ১৯৪০ )  হলেন একজন চীনা বংশোদ্ভূত ভারতীয় মহিলা চিত্রশিল্পী। মিষ্টি সুবাসের জনপ্রিয় জুঁই ফুলের নামানুসারে তান ইউয়ানের নামের সঙ্গে কবিগুরু  রবীন্দ্রনাথ যোগ করেন চা-মে-লি 'চামেলী'।  চীনা কালি ও ব্রাশে তার মননশীল সৃষ্টি  "কাব্যিক" এবং "ধ্যানমূলক" গুণে পরিস্ফুট।

জীবনী
তান ইউয়ানের জন্ম ১৯৪০ খ্রিস্টাব্দের ৫ আগস্ট ব্রিটিশ ভারতের অধুনা  পশ্চিমবঙ্গের শান্তিনিকেতনে।  পিতা অধ্যাপক তান ইউন-শান এবং মাতা তান চ্যান নাই-ওয়েইয়ের পঞ্চম সন্তান ও দ্বিতীয় কন্যা ছিলেন চামেলী। তার পিতা ছিলেন একজন বিশিষ্ট চীনা পণ্ডিত এবং রবীন্দ্রনাথ ঠাকুরের একজন ঘনিষ্ঠ সহযোগী। তিনি ১৯২৮ খ্রিস্টাব্দে রবীন্দ্রনাথের আহ্বানে সিঙ্গাপুর থেকে ভারতে আসেন এবং  চীনা ভাষা ও সাহিত্য পড়ানোর জন্য শান্তিনিকেতনে চীনা ভবন প্রতিষ্ঠা করেন। 
চীনে মাত্র দুই বছর (১৯৪৭ - ১৯৪৯) অতিবাহিত করার পর চামেলি তার শৈশব এবং বেড়ে ওঠার বছরগুলি শান্তিনিকেতনেই কাটান। পাঠভবনে বিদ্যালয়ের পাঠ নেন বাংলা মাধ্যমে। স্কুলে পড়ার পর 'শিল্পকলা' শিক্ষার জন্য তিনি  কলা ভবনে যোগ দেন। তিনি নন্দলাল বসু, রামকিঙ্কর বেইজ ও  বিনোদ বিহারী মুখোপাধ্যায়ের প্রশিক্ষণে ১৯৬০ খ্রিস্টাব্দে চারুকলা ও কারুশিল্পে ডিপ্লোমা এবং ১৯৬৬ খ্রিস্টাব্দে বিশ্বভারতী বিশ্ববিদ্যালয় থেকে প্রাচীন ভারতীয় ইতিহাস ও সংস্কৃতিতে স্নাতকোত্তর ডিগ্রি অর্জন করেন। 

কলা ভবনে তার সহপাঠী ছিলেন অচ্যুতন রামচন্দ্রন নায়ার। ১৯৬৭ খ্রিস্টাব্দে তাকে বিবাহ করেন এবং দিল্লিতে আসেন। প্রথমদিকে পরিবার পুত্র রাহুল ও কন্যা সুজাতার দেখাশোনা ইত্যাদির কারণে শিল্পকর্মে বিশেষ কাজ করে উঠতে পারেন নি। তবে রামচন্দ্রনকে তার অনেক প্রকল্পে সহায়তা করেন। নব্বইয়ের দশকের গোড়ার দিকে যখন সন্তানরা বিদেশে উচ্চশিক্ষার জন্য বিদেশে যায়, তখন চামেলি 'শান্তিনিকেতন'কে হৃদয়ে রেখে চীনা কালি, তুলি এবং ব্রাশ হাতে নিয়ে ক্যানভাসে নিজে শিল্প শৈলী পরিস্ফুট করতে থাকেন।

শিল্পকর্ম

রবীন্দ্রনাথের আদর্শ আর শান্তিনিকেতনের প্রাকৃতিক পরিবেশে বেড়ে ওঠার কারণে, চামেলী রামচন্দ্রনের প্রকৃতির প্রতি মুগ্ধতা ছিল।
গাছের পাতা ও ফুলে বাতাসের আনাগোনা, সূর্যের আলোর খেলা, জলাশয়, পাহাড়, আকাশের গায় মেঘের ভেসে চলা সবকিছুই সৃষ্টিতে প্রকাশিত হয়েছে। তিনি বাংলার সমৃদ্ধ ভূখণ্ডের প্রাকৃতিক দৃশ্যের সাথে চীনা দর্শনকে চিত্রায়িত করতে পারদর্শিতা দেখিয়েছেন। 
অচ্যুতষরামচন্দ্রনের সঙ্গে বেশ কয়েকটি প্রকল্পে বিশেষকরে, ভারত, জাপান এবং ইংল্যান্ডে প্রকাশিত ছবির বই লেখা এবং চিত্রিত করার ক্ষেত্রে সহযোগিতা করেন। এছাড়াও দেশের নানা স্থানেক তার শিল্পকর্মের একক প্রদর্শনী আয়োজিত হয়ছে এবং বেশ কয়েকটি যৌথ প্রদর্শনীতে অংশ নিয়েছেন। যেমন- দিল্লির "আর্ট টুডে" এর মিলেনিয়াম প্রদর্শনী, মুম্বাইতে আয়োজিত "আ সেলিব্রেশন অফ কালারস", দিল্লি এবং মুম্বাইতে আপ্পা রাও গ্যালারি ইত্যাদি।

প্রদর্শনী
১৯৯৩ খ্রিস্টাব্দের তার প্রথম একক প্রদর্শনী আয়োজিত হয় দিল্লিতে এবং পরে বরোদা ও লন্ডনে। 
২০০৮ খ্রিস্টাব্দে রণেশ রায় রচিত ও অলঙ্কিত গ্রন্থ- এ কনফ্লুয়েন্স ডিস্টিল্ড এসেন্সসেস্: দ্য আর্ট অফ চামেলী রামচন্দ্রন ভাদেরা আর্ট গ্যালারি দ্বারা লন্ডনের গ্রোসভেনর ভাদেরা আর্ট গ্যালারিতে তার প্রদর্শনী উপলক্ষে প্রকাশিত হয়। 
২০২৪ খ্রিস্টাব্দের সেপ্টেম্বরে চামেলির ছবির জগৎ প্রদর্শিত হয় কলকাতার গ্যালারি রস-এ রুটস্ টু পেটালস্ এবং পিকস্ টু সীতে।

তথ্যসূত্র

২০শ শতাব্দীর ভারতীয় চিত্রশিল্পী
 জীবিত ব্যক্তি
১৯৪০-এ জন্ম
শান্তিনিকেতনের সাথে যুক্ত ব্যক্তি
ভারতীয় চিত্রশিল্পী
বিশ্বভারতী বিশ্ববিদ্যালয়ের প্রাক্তন শিক্ষার্থী
গ্রেট ব্রিটেনের সাধারণ নির্বাচন, ১৭৯৬

১৭৯৬ সালের ব্রিটিশ সাধারণ নির্বাচন গ্রেট ব্রিটেনের পার্লামেন্টের অষ্টাদশ এবং শেষ হাউস অফ কমন্সে সদস্যদের নির্বাচিত করে। ১৮০১ সালের ১ জানুয়ারি তাদের গ্রেট ব্রিটেন এবং আয়ারল্যান্ড ইউনিয়নের সামনে তলব করা হয়েছিল। ১৮০০ সালের শেষের দিকে গ্রেট ব্রিটেনের অফিসে থাকা সদস্যরা যুক্তরাজ্যের প্রথম পার্লামেন্টে (১৮০১ – ১৮০২) কাজ চালিয়ে যান।

রাজনৈতিক পরিস্থিতি 
গ্রেট ব্রিটেন ১৭৯২ সাল থেকে ফ্রান্সের সাথে যুদ্ধে লিপ্ত ছিল। ১৭৮৩ সাল থেকে প্রধানমন্ত্রী উইলিয়াম পিট দ্য ইয়ঙ্গার হুইগ এবং টোরি রাজনীতিবিদদের একটি বিস্তৃত যুদ্ধকালীন জোটের নেতৃত্ব দেন।

পিটের প্রধান বিরোধিতা ছিল চার্লস জেমস ফক্সের নেতৃত্বে হুইগসের একটি অপেক্ষাকৃত দুর্বল দল। ১৭৯৭ সালের পর চার বছর ধরে ওয়েস্টমিনস্টারে বিরোধীদের উপস্থিতি বিক্ষিপ্ত ছিল কারণ ফক্স সংসদ থেকে বিচ্ছিন্ন হওয়ার কৌশল অনুসরণ করেছিলেন। জর্জ টিয়ারনির নেতৃত্বে শুধুমাত্র একটি ছোট দল মন্ত্রীদের বিরোধিতা করার জন্য ঘন ঘন উপস্থিত ছিল। যেমন ফোর্ড পর্যবেক্ষণ করেন "মাত্র একবার সংখ্যালঘুরা পঁচাত্তর-এ পৌঁছেছিল, এবং প্রায়শই তা দশেরও কম ছিল"।

নির্বাচনের তারিখ 
প্রথম এবং শেষ নির্বাচনের মধ্যে সময়কাল ছিল ২৫ মে থেকে ২৯ জুন ১৭৯৬।

ফলাফল

তথ্যসূত্র 

গ্রেট ব্রিটেনের সংসদ নির্বাচন
যুক্তরাজ্যের সাধারণ নির্বাচন, ১৮০২

১৮০২ যুক্তরাজ্যের সাধারণ নির্বাচন ছিল যুক্তরাজ্যের দ্বিতীয় সংসদের হাউস অফ কমন্সের নির্বাচন। গ্রেট ব্রিটেন এবং আয়ারল্যান্ডের ইউনিয়নের পরে এটি অনুষ্ঠিত প্রথম নির্বাচন। প্রথম সংসদটি গ্রেট ব্রিটেন এবং আয়ারল্যান্ড রাজ্যের প্রাক্তন সংসদের সদস্যদের নিয়ে গঠিত হয়েছিল।

গ্রেট ব্রিটেনের পার্লামেন্ট ১৭৯৬ সালে শেষ সাধারণ নির্বাচন অনুষ্ঠিত হয়। আয়ারল্যান্ডের পার্লামেন্টের চূড়ান্ত নির্বাচন ১৭৯৭ সালে অনুষ্ঠিত হয়।

১৮০২ সালের ২৯ জুন প্রথম সংযুক্ত সংসদ ভেঙে দেওয়া হয়। সেই তারিখ থেকে সর্বোচ্চ সাত বছরের মেয়াদের জন্য ১৮০২ সালের ৩১ আগস্ট নতুন সংসদের বৈঠক ডাকা হয়েছিল। (সর্বোচ্চ মেয়াদ হতে পারে এবং সাধারণত কমানো হয়েছিল, মেয়াদ শেষ হওয়ার আগেই রাজশাসক সংসদ ভেঙে দিয়ে।)

রাজনৈতিক পরিস্থিতি 
নেপোলিয়নিক যুদ্ধের সময় অফিসে টোরি প্রধানমন্ত্রী হেনরি অ্যাডিংটন সরকারপন্থী হুইগস এবং টোরিদের একটি যুদ্ধকালীন প্রশাসনের নেতৃত্ব দেন। এই সরকারকে সম্মিলিতভাবে "অ্যাডিংটোনিয়ানস" হিসাবে উল্লেখ করা হয়।

পূর্ববর্তী প্রধানমন্ত্রী উইলিয়াম পিট দ্য ইয়াংগার ১৮০১ সাল থেকে অফিসের বাইরে ছিলেন। রাজা তৃতীয় জর্জ পিটকে ইউনিয়ন অনুসরণ করে ক্যাথলিক মুক্তির (ক্যাথলিকদের পার্লামেন্টে বসতে দেওয়া) সম্মত হতে অস্বীকার করে পদত্যাগ করতে বাধ্য করেছিলেন। সংসদে তার দলটি সাধারণত অ্যাডিংটন মন্ত্রিসভার সমর্থক ছিল, তবে এটি থেকে আধা-বিচ্ছিন্ন ছিল।

১৮০২ সালের ২৫ মার্চ অ্যামিয়েন্সের চুক্তি ফ্রান্সের সাথে শান্তি নিয়ে আসে, যার সাথে গ্রেট ব্রিটেন ১৭৯২ সাল থেকে যুদ্ধে লিপ্ত ছিল। আন্তর্জাতিক পরিস্থিতি অস্বস্তিকর ছিল এবং যুদ্ধের পুনর্নবীকরণ সম্ভব ছিল।

নির্বাচনে অ্যাডিংটন এবং পিটের অনুসারীদের সমন্বয় চার্লস জেমস ফক্সের বিরোধী হুইগসকে স্বাচ্ছন্দ্যে পরাজিত করে।

নোট

তথ্যসূত্র 

 British Electoral Facts 1832–1999, compiled and edited by Colin Rallings and Michael Thrasher (Ashgate Publishing Ltd 2000). Source: Dates of Elections – Footnote to Table 5.02
 British Historical Facts 1760–1830, by Chris Cook and John Stevenson (The Macmillan Press 1980). Source: Types of constituencies – Great Britain
 His Majesty's Opposition 1714–1830, by Archibald S. Foord (Oxford University Press 1964)
 Parliamentary Election Results in Ireland 1801–1922, edited by B.M. Walker (Royal Irish Academy 1978). Source: Types of constituencies – Ireland

১৮০২
শিবগঞ্জ স্নাতক মহাবিদ্যালয়

শিবগঞ্জ স্নাতক মহাবিদ্যালয় চাঁপাইনবাবগঞ্জ জেলার শিবগঞ্জ উপজেলার প্রাণকেন্দ্রে অবস্থিত একটি শিক্ষাপ্রতিষ্ঠান। স্থাপিত হয় ১৯৮৫ সালে। ১৯৮৬ সালে কলেজটি এমপিওভুক্ত হয় এবং এরপর ১৯৯১ সালে মহাবিদ্যালয়টিতে ডিগ্রি (পাস) এবং ২০১৫-২০১৬ শিক্ষাবর্ষ হতে অনার্স কোর্স চালু হয়। একটি পূর্নাঙ্গ ডিগ্রি ও অনার্স কলেজে উন্নীত হয়েছে।

ইতিহাস 
চাঁপাইনবাবগঞ্জ জেলার শিবগঞ্জ উপজেলায় শিবগঞ্জ স্নাতক মহাবিদ্যালয়টি প্রতিষ্ঠার পেছনে যাঁদের মহতী প্রচেষ্টা কাজ করেছিল তা সংক্ষিপ্ত আকারে লিপিবদ্ধ করা যুক্তিযুক্ত। অত্র উপজেলা তথা অত্র অঞ্চলে শিক্ষা বিস্তারের মাধ্যমে মানব কল্যাণমুখী মূল্যবোধ, যুক্তি ও মুক্ত চিন্তার চর্চা ও লালনের মাধ্যমে একটি আধুনিক জ্ঞান ভিত্তিক সমাজ বিনির্মাণে ভূমিকা রাখার প্রয়াসে শিবগঞ্জ অঞ্চলের কিছু উদ্যোমী তরুণ ও সুধীজন ১৯৮৪ সালের নভেম্বর মাসের বিভিন্ন তারিখে নিজেদের মধ্যে অনানুষ্ঠানিক বৈঠকে মিলিত হয়ে সর্বসম্মতিক্রমে অত্র অঞ্চলে একটি কলেজ প্রতিষ্ঠার সিদ্ধান্ত গ্রহণ করেন এবং তা বাস্তবায়নের লক্ষ্যে এলাকার সুধীদের নিয়ে তৎকালীন শিবগঞ্জ ইউ.পি চেয়ারম্যান জনাব মোঃ আব্দুল্লাহ গাজী খান কে আহবায়ক এবং জনাব মোঃ বজলুর রশীদ কে সভাপতি করে একটি উপদেষ্টা পরিষদ গঠন করে এ বিষয়ে সার্বিক দায়িত্ব আহবায়ক কমিটিকে অর্পণ করেন।

উক্ত আহবায়ক কমিটি অত্র শিবগঞ্জ এলাকার সুধীদের নিয়ে কতিপয় সভার আয়োজন করেন। ১৯৮৫ সালের ৩ মার্চ তারিখে অত্র এলাকায় একটি সহশিক্ষা কার্যক্রম পরিচালনার জন্য সর্বসম্মতিক্রমে একটি কলেজ প্রতিষ্ঠার সিদ্ধান্ত গ্রহণ করা হয। উক্ত কলেজের অধ্যক্ষ হিসেবে জনাব মোহাঃ মীরাতুল ইসলাম-কে দায়িত্ব প্রদান করা হয়। তৎকালীন ইউ.পি. চেয়ারম্যান শিবগঞ্জ ইউ.পি. ভবনটি কলেজ অফিস হিসেবে ব্যবহারের মৌখিক অনুমতি প্রদান করেন। পরবর্তীতে শিবগঞ্জ স্নাতক মহাবিদ্যালয়ের ১ম ক্লাস শুরু হয় “শিবগঞ্জ সান ফ্লাওয়ার কে.জি. স্কুল” এ। সেখানে অস্থায়ীভাবে কিছুদিন অত্র মহাবিদ্যালয়ের ক্লাস সমূহ পরিচালিত হয়ে আসছিল।

অতঃপর ১৯৮৫ সালের ১২ ই আগষ্ট শিবগঞ্জ থানার তরতিপুর মৌজার আলীডাঙ্গা গ্রামের পূর্ব প্রান্তে শিবগঞ্জ স্টেডিয়ামের পশ্চিম প্রান্তে ছাইতন তলায় শিবগঞ্জ মহাবিদ্যালয়ের নামে কিছু জমি ক্রয় করে মহাবিদ্যালয়টি আনুষ্ঠানিকভাবে কার্যক্রম শুরু করে। ১৩/০৮/১৯৮৬ ইং তারিখে উক্ত মহাবিদ্যালয়টি ভিত্তি প্রস্তর স্থাপন করেন তৎকালীন উপজেলা চেয়ারম্যান জনাব ডাঃ মঈন উদ্দিন আহমেদ (মন্টু ডাক্তার) এবং তাঁরই সার্বিক পৃষ্ঠপোষকতায় ও সহযোগিতায় কলেজটির পাঠদান স্বীকৃতি সহ এম.পি.ও. ভুক্তি লাভ করে।

শিক্ষা কার্যক্রম 

প্রতিষ্ঠানটি রাজশাহী শিক্ষা বোর্ডের অধীনে শিক্ষা কার্যক্রম পরিচালনা করে। এ প্রতিষ্ঠানে উচ্চ মাধ্যমিক পর্যায়ে তিনটি বিভাগ রয়েছে। এগুলো হলো:

 বিজ্ঞান বিভাগ
 মানবিক বিভাগ
 বাণিজ্য বিভাগ

প্রতিষ্ঠানটি জাতীয় বিশ্ববিদ্যালয় কার্যক্রম পরিচালনা করে। বর্তমানে তিনটি বিষয়ে অনার্স কোর্স চালু  রয়েছে ।এগুলো হলো:

 বাংলা 
 মনোবিজ্ঞান
 রাষ্ট্রবিজ্ঞান

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট

চাঁপাইনবাবগঞ্জ জেলার মহাবিদ্যালয়
১৯৮৫-এ প্রতিষ্ঠিত শিক্ষাপ্রতিষ্ঠান
১৯৮৫-এ বাংলাদেশে প্রতিষ্ঠিত
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
শিবগঞ্জ উপজেলা, চাঁপাইনবাবগঞ্জ
ডগাল ম্যাকনীল

ডগাল শেলটন ম্যাকনীল নিউজিল্যান্ডের একজন শিক্ষাবিদ এবং ওয়েলিংটনের ভিক্টোরিয়া বিশ্ববিদ্যালয়ের ইংরেজি বিভাগের একজন জ্যেষ্ঠ প্রভাষক।

শিক্ষায়তনিক কর্মজীবন
মেলবোর্ন বিশ্ববিদ্যালয়ে ২০০৮ সালে তিনি অতীতের পূর্বাভাস: বিশ্বায়ন, ইতিহাস এবং সমসাময়িক বাস্তববাদ শীর্ষক পিএইচডি সম্পন্ন করেন। এরপর তিনি  সোফিয়া বিশ্ববিদ্যালয়, টোকিও নারী খ্রিস্টান বিশ্ববিদ্যালয় এবং মেলবোর্ন বিশ্ববিদ্যালয়ে কাজ করেছেন। ওয়েলিংটনের ভিক্টোরিয়া বিশ্ববিদ্যালয়ে যাওয়ার আগে, সিনিয়র প্রভাষক হিসেবে পদোন্নতি পান। ২০১৫ সালে, তিনি ইসরায়েলি সৈন্যরা ওয়েলিংটনের ভিক্টোরিয়া বিশ্ববিদ্যালয় পরিদর্শন করতে এলে ঘটনাটিকে তিনি "একটি প্রচারমূলক প্রকল্প" বলে অভিহিত করেছিলেন। ম্যাকনীল তৃতীয় শিক্ষা ইউনিয়নের সাথে জড়িত।

বই 
ম্যাকনিলের বইগুলির মধ্যে রয়েছে:
 ম্যাকনীল, ডগাল (২০০৫), গ্যালিলিওর বহু জীবন: ব্রেখট, থিয়েটার এবং অনুবাদের রাজনৈতিক অচেতনতা। অক্সফোর্ড: পি. ল্যাং। আইএসবিএন 3-03910-536-1। ওসিএলসি 61178224
 ম্যাকনীল, ডগাল (২০১২), অতীতের পূর্বাভাস: বিশ্বায়ন, ইতিহাস, বাস্তববাদ, কল্পলোক. Oxford: Peter Lang. ISBN 978-3-0353-0339-1. OCLC 813844953
 ফেরাল, চার্লস (২০১৫)। ১৯২৬-এর সাধারণ ধর্মঘট সম্পর্কিত লেখা: সাহিত্য, সংস্কৃতি, রাজনীতি। ডগাল ম্যাকনিল। নিউইয়র্ক, এনওয়াই, মার্কিন যুক্তরাষ্ট্র। আইএসবিএন 978-1-107-10003-9। ওসিএলসি 894670692
 উত্তরণে ব্রিটিশ সাহিত্য, ১৯২০-১৯৪০: নিরর্থকতা এবং নৈরাজ্য (চার্লস ফেরালের সাথে সম্পাদিত, কেমব্রিজ ইউনিভার্সিটি প্রেস, ২০১৮)।

তথ্যসূত্র

বহিঃসংযোগ
 
 

জীবিত ব্যক্তি
১৯৮১-এ জন্ম
মেলবোর্ন বিশ্ববিদ্যালয়ের প্রাক্তন শিক্ষার্থী
সোফিয়া বিশ্ববিদ্যালয়ের শিক্ষক
ওয়েলিংটনের ভিক্টোরিয়া বিশ্ববিদ্যালয়ের প্রাক্তন শিক্ষার্থী
ওয়েলিংটন ভিক্টোরিয়া বিশ্ববিদ্যালয়ের শিক্ষক
মেহন্দীপুর বালাজী মন্দির

মেহন্দীপুর বালাজী মন্দির (দেবনাগরী: मेंहदीपुर बालाजी मन्दिर) হল রাজস্থানের দৌসা জেলার মেহন্দীপুরে অবস্থিত একটি হিন্দু মন্দির। দৌসা ও করৌলি জেলার সীমানায় অবস্থিত এই মন্দিরটি হিন্দু দেবতা হনুমানের প্রতি উৎসর্গিত। "বালাজী" নামটি হনুমানের শিশু-মূর্তির দ্যোতক। এই মন্দিরে হনুমান শিশু-দেবতা রূপেই পূজিত হন। মন্দিরটিতে অলৌকিক উপায়ে রোগারোগ্য, ভূত তাড়ানো ইত্যাদি ক্রিয়াকাণ্ড হয় বলে রাজস্থান ও অন্যান্য অঞ্চল থেকে বহু তীর্থযাত্রী মন্দিরটিতে আসেন।

গবেষণা
বহু বছর ধরে মন্দিরটি মন্ত্রবলে রোগারোগ্য ভূত তাড়ানো-জাতীয় কাজের জন্য প্রসিদ্ধ। ২০১৩ সালে জার্মানি, নেদারল্যান্ড, এইমস, নতুন দিল্লি ও দিল্লি বিশ্ববিদ্যালয়ের বিজ্ঞানী, গবেষক ও মনস্তত্ত্ববিদদের একটি আন্তর্জাতিক দল এই জাতীয় ক্রিয়াকাণ্ডের নানা দিক মূল্যায়নের কাজ শুরু করে।

তথ্যসূত্র

উল্লেখপঞ্জি

বহিঃসংযোগ

রাজস্থানের হিন্দু মন্দির
হনুমান মন্দির
জননায়কন

জননায়কন () একটি আসন্ন ভারতীয় তামিল-ভাষার রাজনৈতিক নাট্য চলচ্চিত্র, যেটি পরিচালনা করেছেন এইচ বিনোথ। চলচ্চিত্রটিতে মুখ্য চরিত্রে রয়েছেন বিজয়, পূজা হেগড়ে ও ববি দেওল, এছাড়াও রয়েছেন গৌতম বাসুদেব মেনন, প্রকাশ রাজ, নারাইন, প্রিয়ামণি, মমিতা বৈজু, মনীষা ব্লেসি ও প্রমুখ। রাজনীতিতে প্রবেশের আগে এটি বিজয়ের শেষ চলচ্চিত্র।

২০২৪ সালের ফেব্রুয়ারিতে বিজয় থালাপতি ৬৯ শিরোনামে প্রকল্পটি নিশ্চিত করেছিলেন, কারণ মুখ্য অভিনেতা হিসাবে এটি এই অভিনেতা-রাজনীতিবিদের ৬৯তম চলচ্চিত্র। তিনি আরও বলেছিলেন যে, রাজনীতিতে প্রবেশের আগে এটিই হবে তার শেষ চলচ্চিত্র। এতে সঙ্গীত পরিচালনা করবেন অনিরুদ্ধ রবিচন্দ্রন, চিত্রগ্রহণ পরিচালনা করবেন সত্যান সূর্যান এবং সম্পাদনা করবেন প্রদীপ ই. রাঘব।

অভিনয়ে

সঙ্গীত 
জননায়কন-এর সাউন্ডট্র্যাক রচনা করবেন অনিরুদ্ধ রবিচন্দ্রন, বিজয়ের সাথে এটি তার করা পঞ্চম কাজ। এর আগে তিনি কাথ্থি (২০১৪), মাস্টার (২০২১), বিস্ট (২০২২) ও লিও (২০২৩)-এ কাজ করেছিলেন বিজয়ের সাথে।

মুক্তি 
মূল তামিল ভাষা ছাড়াও, এটি তেলুগু, হিন্দি ও কন্নড় ভাষাতেও মুক্তি পাওয়ার কথা রয়েছে।

তথ্যসূত্র

বহিঃসংযোগ 
 

আসন্ন তামিল ভাষার চলচ্চিত্র
ভারতীয় প্রণয়ধর্মী অ্যাকশন চলচ্চিত্র
ভারতীয় মারপিটধর্মী নাট্য চলচ্চিত্র
কেরলে ধারণকৃত চলচ্চিত্র
অনিরুদ্ধ রবিচন্দ্রন সুরারোপিত চলচ্চিত্র
চেঙ্গলপট্টুর পটভূমিতে চলচ্চিত্র
২০২০-এর দশকের ভারতীয় চলচ্চিত্র
২০২০-এর দশকের তামিল ভাষার চলচ্চিত্র
২০২০-এর দশকের অ্যাকশন থ্রিলার চলচ্চিত্র
মনীষা ব্লেসি

মনীষা ব্লেসি একজন ভারতীয় অভিনেত্রী, যিনি তামিল চলচ্চিত্র ও টেলিভিশনে অভিনয় করেন। তিনি সুপারহিরো চলচ্চিত্র মাভীরান (২০২৩)-এর মাধ্যমে চলচ্চিত্রে অভিষেক করেছিলেন।

কর্মজীবন 
মনীষা সান টিভি নেটওয়ার্কে একদিনের ভয়েস জকি হিসেবে তার কর্মজীবন শুরু করেন। তিনি ব্ল্যাকশিপ গ্রুপ দ্বারা নির্মিত ধারণামূলক ভিডিওতে অভিনয় করেছেন। মনীষা কুকু উইথ কোমালি মৌসুম ৪ ও টপ কুকু ডুপ কুকু- এর মতো অনুষ্ঠানে অংশগ্রহণ করেছিলেন। তিনি শিবাকার্তিকেয়ন অভিনীত ও ম্যাডোন অশ্বিন পরিচালিত মাভীরান-এর মাধ্যমে চলচ্চিত্রে অভিষেক করেছিলেন। তিনি মডার্ন লাভ চেন্নাই-এর মতো টেলিভিশন ধারাবাহিকেও অভিনয় করেছেন। তার আসন্ন প্রজেক্ট হল সুজল-এর দ্বিতীয় মৌসুম।

চলচ্চিত্রের তালিকা

টেলিভিশন

পুরস্কার ও মনোনয়ন

তথ্যসূত্র

বহিঃসংযোগ 
 

জীবিত ব্যক্তি
১৯৯৯-এ জন্ম
২১শ শতাব্দীর ভারতীয় অভিনেত্রী
তামিল অভিনেত্রী
তামিল টেলিভিশনের অভিনেত্রী
তামিল চলচ্চিত্র অভিনেত্রী
যুক্তরাজ্যের সাধারণ নির্বাচন, ১৮১৮

১৮১৮ সালের যুক্তরাজ্যের সাধারণ নির্বাচনে হুইগরা কয়েকটি আসন বৃদ্ধি করে। তবে লিভারপুলের আর্লের অধীনে টোরিরা প্রায় ৯০ টি আসনের সংখ্যাগরিষ্ঠতা ধরে রাখে। ক্রমবর্ধমান সামাজিক অস্থিরতা এবং ভুট্টা আইন প্রবর্তনের প্রতি তাদের প্রতিক্রিয়া নিয়ে হুইগরা বিভক্ত ছিল।

১৮১৮ সালের ১০ জুন যুক্তরাজ্যের পঞ্চম সংসদ ভেঙে দেওয়া হয়। সেই তারিখ থেকে সর্বোচ্চ সাত বছরের মেয়াদের জন্য ১৮১৮ সালের ৪ আগস্ট নতুন সংসদের বৈঠক ডাকা হয়। ষষ্ঠ সংসদ মাত্র দেড় বছর স্থায়ী হয় কারণ ২৯ জানুয়ারী ১৮২০ সালে রাজা তৃতীয় জর্জের মৃত্যুর কারণে সংসদ ভেঙে দেয়।

তথ্যসূত্র 
 His Majesty's Opposition 1714–1830, by Archibald S. Foord (Oxford University Press 1964)
(Dates of Elections) Footnote to Table 5.02 British Electoral Facts 1832–1999, compiled and edited by Colin Rallings and Michael Thrasher (Ashgate Publishing Ltd 2000).
(Types of constituencies – Great Britain) British Historical Facts 1760–1830, by Chris Cook and John Stevenson (The Macmillan Press 1980).
(Types of constituencies – Ireland) Parliamentary Election Results in Ireland 1801–1922, edited by B.M. Walker (Royal Irish Academy 1978).

১৮১৮
দাম (ভারতীয় ধাতব মুদ্রা)

দাম ছিল ভারতীয় একটি মুদ্রা। যা মূলত তামা দিয়ে তৈরি ছোট একপ্রকার মুদ্রা ছিল। ১৫৪০ থেকে ১৫৪৫ সালের মধ্যে শের শাহ সুরি ভারতে তার শাসনামলে মোহর, স্বর্ণমুদ্রা এবং রুপিয়া রৌপ্য মুদ্রার সাথে এই মুদ্রাটি প্রথম চালু করেছিলেন।  পরবর্তীকালে, মুঘল সম্রাটরা ভারত জুড়ে মুদ্রা ব্যবস্থাকে সুসংহত করার জন্য অন্যান্য রৌপ্য ( রূপিয়া ) এবং সোনার ( মোহুর ) মুদ্রার সাথে দাম মুদ্রার মান নির্ধারণ করে। ১ রুপি সমান ৪০ দাম হিসেবে দামের মূল্যমান নির্ধারিত হয়েছিল।

ধারণা করা হয় যে দাম মুদ্রাটিকে তার অতিসামান্য মূল্যের জন্য ইংরেজি শব্দ "Damn" এর সাথে মিলিয়ে নামকরণ করা হয়েছে।

তথ্যসূত্র 

সুরি সাম্রাজ্য
ধাতব মুদ্রা
যুক্তরাজ্যের সাধারণ নির্বাচন, ১৮২০

১৮২০ যুক্তরাজ্যের সাধারণ নির্বাচন রাজা তৃতীয় জর্জের মৃত্যুর কারণে শুরু হয় এবং তার উত্তরাধিকারী রাজা চতুর্থ জর্জের রাজত্বের প্রথম সংসদ তৈরি করে। এটি স্কটল্যান্ডে র‌্যাডিক্যাল যুদ্ধ এবং ক্যাটো স্ট্রিট ষড়যন্ত্রের পরপরই অনুষ্ঠিত হয়। এই পরিবেশে লিভারপুলের আর্লের অধীনে টোরিরা হুইগদের উপর উল্লেখযোগ্য সংখ্যাগরিষ্ঠতা অর্জন করতে সক্ষম হয়েছিল।

২৯ ফেব্রুয়ারি ১৮২০ সালে যুক্তরাজ্যের ষষ্ঠ সংসদ ভেঙে দেওয়া হয়। সেই তারিখ থেকে সর্বোচ্চ সাত বছরের মেয়াদের জন্য ২১ এপ্রিল ১৮২০ তারিখে নতুন পার্লামেন্টকে বৈঠকের জন্য ডাকা হয়।

রাজনৈতিক পরিস্থিতি 
টোরি নেতা ছিলেন লিভারপুলের আর্ল যিনি ১৮১২ সালে তার পূর্বসূরির হত্যার পর থেকে প্রধানমন্ত্রী ছিলেন। ১৮২০ সালের আগে লিভারপুল তার দলকে দুটি সাধারণ নির্বাচনে জয়লাভ করাতে সক্ষম হয়। হাউস অফ কমন্সের টোরি লিডার ছিলেন রবার্ট স্টুয়ার্ট, ভিসকাউন্ট ক্যাসলেরেগ।

সাধারণ নির্বাচনের সময় আর্ল গ্রে হুইগ পিয়ারদের মধ্যে শীর্ষস্থানীয় ব্যক্তিত্ব ছিলেন। এটা সম্ভাব্য ছিল যে গ্রেকে সরকার গঠনের জন্য আমন্ত্রণ জানানো হবে। যদি হুইগ ক্ষমতায় আসে যদিও এই যুগে শাসক দলের পরিবর্তে রাজা সিদ্ধান্ত নেন কোন ব্যক্তি প্রধানমন্ত্রী হবেন।

হাউস অফ কমন্সে বিরোধী দলের নেতা জর্জ টিয়ারনি ১৮১৮ সালের সাধারণ নির্বাচনে হুইগ লাভের পরে প্রথমে সফল হন। যাইহোক ১৮ মে ১৮১৯ তারিখে টিয়ার্নি হাউস অফ কমন্সে জাতি রাষ্ট্রের একটি কমিটির জন্য একটি প্রস্তাব উত্থাপন করেন। এই গতি ৩৫৭ থেকে ১৭৮ দ্বারা পরাজিত হয়। ফোর্ড মন্তব্য করেছেন যে "এই পরাজয়ের ফলে টিয়ারনির নেতৃত্বের একটি কার্যকর অবসান ঘটে"। তবে ১৮২০ সালের নির্বাচনের সময় তিনি নামমাত্র নেতা হিসাবে অবিরত ছিলেন।

তথ্যসূত্র 
 British Electoral Facts 1832–1999, compiled and edited by Colin Rallings and Michael Thrasher (Ashgate Publishing Ltd 2000). Source: Dates of Elections – Footnote to Table 5.02
 British Historical Facts 1760–1830, by Chris Cook and John Stevenson (The Macmillan Press 1980). Source: Types of constituencies – Great Britain
 His Majesty's Opposition 1714–1830, by Archibald S. Foord (Oxford University Press 1964)
 Parliamentary Election Results in Ireland 1801–1922, edited by B.M. Walker (Royal Irish Academy 1978). Source: Types of constituencies – Ireland

১৮২০
ক্যাংকুন

ক্যাংকুন (স্পেনীয়: Cancún) হলো মেক্সিকোর দক্ষিণ-পূর্ব অঞ্চলের কুইন্টানা রু রাজ্যের একটি প্রধান পর্যটন কেন্দ্র। এর অবস্থান ইউকাটান উপদ্বীপের উত্তর-পূর্ব কোণে, ক্যারিবীয় সাগরের উপকূলে। এই শহরের ভৌগোলিক অবস্থান-ই মূলত একে এমন পর্যটনমুখী করে তুলেছে। ক্যাংকুনের সাদা বালির দীর্ঘ সমুদ্র সৈকত এবং উজ্জ্বল নীলাভ সাগর এটির প্রধান আকর্ষণ। শহরটি একসময়ে একটি ছোট মৎস্যজীবী বসতি হিসেবে পরিচিত ছিল, কিন্তু ১৯৭০-এর দশকে মেক্সিকোর ফেডারেল সরকার এটিকে আন্তর্জাতিক পর্যটকদের আকর্ষণের জন্য গড়ে তোলে।

পর্যটনের ইতিহাস ও উন্নয়ন 
ক্যাংকুনের পর্যটন শিল্পের উন্নয়নের পেছনে সরকারের উদ্যোগ একটি বিশাল ভূমিকা রেখেছে। ১৯৭০ সালে মেক্সিকোর সরকার যখন এটি পর্যটনের জন্য উন্নয়নের পরিকল্পনা করে, তখন তাদের লক্ষ্য ছিল একটি আকর্ষণীয় সমুদ্র সৈকতের অঞ্চল তৈরি করা যা বিশ্বব্যাপী পর্যটকদের আকর্ষণ করবে। এর পরপরই শহরটি দ্রুত বিকশিত হয় এবং পরবর্তীতে এটি মেক্সিকোর অন্যতম প্রধান পর্যটন গন্তব্য হয়ে ওঠে। এখন ক্যাংকুনে পাঁচতারকা হোটেল, বিলাসবহুল রিসোর্ট এবং উন্নত অবকাঠামো রয়েছে, যা মেক্সিকোর অর্থনীতিতে পর্যটনের বড় অবদান রাখে।

প্রাকৃতিক সৌন্দর্য 
ক্যাংকুনের প্রাকৃতিক সৌন্দর্য এটির অন্যতম প্রধান আকর্ষণ। এর সাদা বালির সৈকত এবং স্বচ্ছ নীলাভ সমুদ্র একে ক্যারিবীয় অঞ্চলের মধ্যে অন্যতম সুন্দর স্থান হিসেবে প্রতিষ্ঠা করেছে। "হোটেল জোন" নামে পরিচিত অঞ্চলটি যেখানে বিলাসবহুল হোটেল এবং রিসোর্টগুলোর অবস্থিতি, সেটি মূলত ২৩ কিলোমিটার লম্বা একটি বালির প্রাচীরের ওপর নির্মিত। পর্যটকরা এখানে স্কুবা ডাইভিং, স্নরকেলিং এবং জাহাজ ভ্রমণের মতো বিভিন্ন জল ক্রীড়ার অভিজ্ঞতা নিতে পারেন।

সাংস্কৃতিক ঐতিহ্য 
ক্যাংকুনের সাংস্কৃতিক ঐতিহ্যটি মায়া সভ্যতার প্রভাব দ্বারা সমৃদ্ধ। প্রাচীন মায়া সভ্যতার বিভিন্ন ধ্বংসাবশেষ এবং স্থাপত্য নিদর্শনগুলো এখানকার একটি বিশেষ আকর্ষণ। চিচেন ইত্‌জা, যা ক্যাংকুন থেকে সহজেই যাত্রা করা যায়, একটি প্রধান মায়া ধ্বংসাবশেষ এবং এটি ইউনেস্কো ওয়ার্ল্ড হেরিটেজ সাইট হিসেবে স্বীকৃত। এছাড়াও "এল রে পুরাকীর্তি" এবং "সান মিগুয়েলিতো রুয়িন্স" মায়া সভ্যতার ইতিহাসের উল্লেখযোগ্য নিদর্শন।

অর্থনৈতিক গুরুত্ব 
ক্যাংকুনের অর্থনীতি মূলত পর্যটনের ওপর নির্ভরশীল। প্রতি বছর এখানে লক্ষাধিক পর্যটক ভ্রমণ করে, যার মাধ্যমে মেক্সিকোর পর্যটন শিল্পে উল্লেখযোগ্য অবদান আসে। বিলাসবহুল রিসোর্ট, শপিং মল, গলফ কোর্স, এবং নানা ধরনের বিনোদনমূলক কার্যক্রম এই শহরটিকে বৈশ্বিক পর্যটনের কেন্দ্রস্থলে পরিণত করেছে। পর্যটকদের কারণে স্থানীয় হোটেল, খাদ্য ও পানীয়, বিনোদন শিল্প এবং হস্তশিল্পের বাজারেও বিশাল অর্থনৈতিক সমৃদ্ধি এসেছে।

সংস্কৃতি এবং বিনোদন 
ক্যাংকুনে প্রাকৃতিক সৌন্দর্য-এর পাশাপাশি, পর্যটকরা শহরের সংস্কৃতিতে মায়া এবং স্পেনীয় ঐতিহ্যের নিদর্শন দেখার জন্যে ভ্রমণ করেন। এখানকার খাবার, স্থানীয় উৎসব এবং হস্তশিল্পে মায়া সভ্যতার প্রভাব স্পষ্টভাবে লক্ষ্য করা যায়। শহরের "মায়ান মিউজিয়াম" এবং অন্যান্য প্রদর্শনী কেন্দ্রগুলো পর্যটকদের জন্য ঐতিহাসিক ও সাংস্কৃতিক শিক্ষা প্রদান করে। এখানকার নাইটলাইফও খুবই প্রাণবন্ত, যার জন্য এটি তরুণ পর্যটকদের কাছেও জনপ্রিয়।

তথ্যসূত্র 

মেক্সিকো
নগর
পর্যটন